รัฐบาลไทย-ข่าวทำเนียบรัฐบาล-นรม. ย้ำให้คนไทยทุกคนมีบทบาทร่วมกันในการพัฒนาสังคมไปสู่ความสงบร่มเย็น โดยปราศจากความขัดแย้งเช่นที่ผ่านมา
วันพุธที่ 5 เมษายน 2560
นรม. ย้ําให้คนไทยทุกคนมีบทบาทร่วมกันในการพัฒนาสังคมไปสู่ความสงบร่มเย็น โดยปราศจากความขัดแย้งเช่นที่ผ่านมา
นายกรัฐมนตรี  ให้สัมภาษณ์สื่อมวลชนภายหลังประชุม ครม. พร้อมกล่าวย้ําให้คนไทยทุกคนมีบทบาทร่วมกันในการพัฒนาสังคมไปสู่ความสงบร่มเย็น  โดยปราศจากความขัดแย้งเช่นที่ผ่านมา
วันนี้ (4 เมษายน 2560) เวลา 14.30 น. ณ บริเวณห้องโถงชั้นล่าง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวภายหลังการประชุมคณะรัฐมนตรีให้สัมภาษณ์ภายหลังการประชุมคณะรัฐมนตรี สรุปสาระสําคัญ ดังนี้
นายกรัฐมนตรีให้สัมภาษณ์ประเด็นรัฐธรรมนูญฉบับใหม่มีหมายกําหนดการ รับสนองพระบรมราชโองการ เพื่อรับพระราชทานรัฐธรรมนูญใหม่ ในวันที่ 6 เมษายน 2560 เวลา 15.00น. ณ พระที่นั่งอนันตสมาคมซึ่งได้มีการเตรียมขั้นตอนไว้ทุกอย่างเรียบร้อยแล้ว โดยนายกรัฐมนตรีกล่าวเพิ่มเติมว่า รัฐธรรมนูญดังกล่าวมีกฎหมายลูกรองรับอยู่อีกมากมายซึ่งเป็นไปตามขั้นตอนเดิม ยังไม่มีการเปลี่ยนแปลงหรือลดขั้นตอนออกไปแต่อย่างใดส่วนเรื่องสมาชิก สอส.และ สอธ. ยื่นใบลาออกนั้นเป็นเรื่องที่สามารถดําเนินการได้ หากประสงค์ลาออกไปเป็น สส. เพื่อช่วยเหลือประชาชน ก็สามารทําได้เป็นสิทธิของทุกคนอยู่แล้ว
ทั้งนี้ในส่วนของรัฐบาล ถ้าเป็น ครม. สนช. สปท. ต้องออกภายใน 90 วันหลังจากรัฐธรรมนูญประกาศใช้แล้ว มีผลย้อนหลังตั้งแต่วันที่ 1 เมษายน 2560 ซึ่งนายกรัฐมนตรีกล่าวย้ําว่ารัฐบาลไม่ได้ควบคุมใคร แต่นําข้อกฏหมายมาบังคับใช้เพื่อให้บ้านเมืองไปสู่ความสงบเรียบร้อย และเพื่อดําเนินการปฏิรูปหรือแก้ปัญหาประเทศชาติได้ตามลําดับ ทั้งนี้ทุกคนต้องควบคุมตัวเองอย่าสร้างความวุ่นวาย ความเดือดร้อน อย่าทําให้ประชาชนเกิดความสับสน ส่วนการเผยแพร่รัฐธรรมนูญ ซึ่งเกิดจากประชามติ 16 ล้านเสียง และได้ดําเนินการไปแล้วนั้น โดยจะประกาศในวันที่ 6 เมษายน 2560 หลังจากนั้นก็มาว่ากันอีกที ซึ่งบางคนก็ยังไม่ได้อ่าน พร้อมกล่าวเชิญชวนให้สื่อมวลชนอ่านรัฐธรรมนูญดังกล่าวอีกด้วย จะได้รู้ว่ารัฐธรรมนูญคืออะไร เขียนไว้กว้างๆอย่างไร โดยมีกฎหมายลูก กฎกระทรวงตามมาอีก ซึ่งจะทํางานไม่ได้ถ้าไม่มีกฎหมายลูกรองรับ เดิมทีกฎหมายลูกมีอยู่แล้ว เพียงแต่ปรับแก้ให้สอดคล้องกับรัฐธรรมนูญฉบับใหม่
สําหรับเรื่องการเลือกตั้งท้องถิ่นนั้นนายกรัฐมนตรีกล่าวว่า กําลังอยู่ในระหว่างการพิจารณา ซึ่งเป็นขั้นตอนของการนําไปสู่ระบอบประชาธิปไตย และอยู่ในห้วงเวลาที่กําหนดไว้ทั้งหมด เพียงแต่ว่าระบอบต้องรักษาความสงบเรียบร้อยไว้ให้ได้ ก่อนการจะมีการเลือกตั้งท้องถิ่น หรือ สส.ตามรัฐธรรมนูญเพื่อก้าวไปสู่ความเป็นระบอบประชาธิปไตยตามที่คนไทยทุกคนต้องการทั้งนี้ทั้งนั้นทุกคนต้องให้ความร่วมมือและนายกรัฐมนตรีกล่าวย้ําว่าอย่าให้ต้องควบคุมใครเลย ขอให้ใช้อํานาจทางกฏหมายในการดําเนินการต่อผู้กระทําความผิดหรือผู้ที่มีปัญหาตามกระบวนการของกฏหมายเพราะบ้านเมืองยังมีอีกหลายอย่างที่ต้องแก้ไขอีกมาก
นอกจากนี้นายกรัฐมนตรีได้ให้สัมภาษณ์ถึงเรื่องการซื้อรถถัง ต้องถามสื่อมวลชนก่อนว่าจําเป็นไหม หากจําเป็นต้องซื้อก็ให้เข้าสู่กระบวนการจัดซื้อ ไม่ใช่จะสามารถสั่งซื้อได้ทันทีทันใด ซึ่งต้องอยู่ในแผนพัฒนากองทัพระยะ 10-20ปี เพราะรถถังใช้มาแล้วยาวนาน 20-30ปี ที่ผ่านมามี M41 จํานวนมากและปลดประจําการมากว่า 10 ปีแล้ว จึงต้องมีการหารถถังใหม่มาทดแทนตามห้วงระยะเวลาที่ต้องเปลี่ยน ซึ่งหลักการปรับเปลี่ยนยุทโธปกรณ์ ยึดตามแนวทางอเมริกา โดยกองทัพบกได้นําแนวทางมาจัดทําโครงสร้างรวมถึงการกําหนดหน่วยต่างๆ ซึ่งมีการกําหนดตามสัดส่วนยุทโธปกรณ์เมื่อเปรียบเทียบกับกําลังทหาร 1 : 3 ปืนใหญ่มี 1 ส่วน ทหารราบมี 3 ส่วน หรือปืนใหญ่ 1 ส่วนต่อ 1 กรม , รถถัง 1 กองพันต่อ 1 กรม ในการโจมตี ซึ่งมันเป็นยุทธวิธีดําเนินการต่อเนื่องมาอย่างยาวนาน
ตอนท้ายของการให้สัมภาษณ์ นายกรัฐมนตรีได้ตอบข้อซักถามของสื่อมวลชนถึงประเด็นการให้บริการของรถแท็กซี่ซึ่งจําเป็นต้องมีการพัฒนาและฝึกอบรมด้านวิชาชีพให้ทันสมัยเพราะมีอยู่หลายแสนคัน เป็นอาชีพที่มีมาอย่างยาวนานต้องมีการพัฒนาแท็กซี่รุ่นเก่าโดยผ่านทางสมาคมรถแท็กซี่ซึ่งสามารถมีวิทยุเรียก มีการใช้อินเตอร์เน็ตภายในรถได้ ซึ่งบางบริษัทได้ดําเนินการติดตั้งแล้ว แต่มีอีกหลายบริษัทที่ยังไม่พัฒนาตัวเอง แต่ต้องสอดคล้องกับรายได้ด้วยเพราะมีการลงทุนที่สูงซึ่งอยู่ในระหว่างการหารือ ส่วนแท็กซี่เก่า ต้องใช้กฎหมายเข้ามาดําเนินการ แต่เชื่อว่าทุกคนต้องการพัฒนาแต่อาจยังขาดงบประมาณซึ่งกําลังหาวิธีในการช่วยเหลืออยู่ในขณะนี้ ในส่วนนิสัยของคนขับต้องว่ากันในเรื่องของกฎหมาย เพราะอาจเกิดจากอุปนิสัยส่วนตัวแต่ไม่ใช่เหมารวมทั้งหมด เพราะทุกคนต้องหาเลี้ยงชีพ คนที่ผิดก็ว่ากันไปตามกฎหมายส่วนอูเบอร์ Uber ต้องมีข้อกฎหมายมารองรับ ซึ่งกําลังหาแนวทางในอยู่ในขณะนี้ ข้อกฎหมายถ้ารับจ้าง ก็มีระเบียบการชัดเจน แต่ทาง อูเบอร์ Uber ไม่แสดงตนว่าเป็นรถรับจ้าง ไม่มีสัญลักษณ์ไฟหรือสัญลักษณ์อื่นใด แสดงให้ทราบว่าเป็นรถรับจ้าง ณ วันนี้ยังจดทะเบียนรับจ้างไม่ได้เพราะเขาไม่ยินยอมให้จดทะเบียน และไม่มีกฏหมายรับรอง
ส่วนประเด็นข้อกฏหมายการประมงพื้นบ้าน นายกรัฐมนตรีให้สัมภาษณ์ว่ารัฐบาลคํานึงถึงการทําการประมงพื้นบ้านเป็นหลัก โดยกําหนดเขตแดนมีการกําหนดตีเส้นว่าระยะทางเท่าไหร่ ไม่ให้เรือภายนอกเข้ามาภายใน รวมถึงไม่ให้เรือภายในออกไปทําประมงภายนอก เพื่อจะได้เป็นข้อกําหนดที่ชัดเจน ก่อนหน้านี้กฏหมายดังกล่าวไม่มี จึงต้องมีกฏหมายมารองรับที่ชัดเจนมากขึ้น เพื่อรักษาแนวอาณาเขตประมงพื้นบ้านให้ได้ ซึ่งเป็นอาชีพสุจริต ค้าขายนํารายได้มาเลี้ยงครอบครัว ไม่ได้ทําเป็นอุตสาหกรรมขนาดใหญ่ ข้อกฎหมายที่ต้องนําไปควบคุมแน่ ๆ คือนอกน่านน้ํา ประเทศไทยให้ความสําคัญกับเรื่องนี้มากที่สุด จากที่ผ่านมามีปัญหาทุกประเทศ เพราะรัฐบาลสนใจและใส่ใจกับเรื่องนี้มาก เพราะต้องรักษาทรัพยากรประมงไว้ให้ลูกหลานคนไทย ไม่ว่าจะเป็นฝั่งอ่าวไทย หรือฝั่งทะเลอันดามันไว้ให้ได้นานที่สุดขณะเดียวกันต่างประเทศได้ให้ความสนใจกันแนวทางการดําเนินการของรัฐบาลในเรื่องนี้ และได้นําไปเป็นแบบอย่างอีกด้วย
ก่อนจบการให้สัมภาษณ์สื่อมวลชน นายกรัฐมนตรีได้กล่าวคําอวยพร เนื่องในวันครบรอบวันก่อตั้ง อสมท. วันที่ 6 เมษายนนี้ โดยขอให้เป็นองค์กรสื่อมวลชนที่มีบุคลากรที่มีคุณภาพ ดูแลประเทศชาติและประชาชนให้เกิดความมั่นคง มั่งคั่ง และยั่งยืน ซึ่งทุกคนทราบดีอยู่แล้วว่าคนไทยทุกคนมีบทบาทร่วมกันในการพัฒนาสังคม เพื่อทําให้สังคมไทยมีความสงบสุข สันติสุขและเป็นสังคมที่พัฒนาแล้วโดยปราศจากความขัดแย้งเช่นที่ผ่านมาในอดีต
***********************************
กลุ่มประชาสัมพันธ์และเผยแพร่ สํานักโฆษก